Khawzawl District-ah by-election atana final electoral roll DC-in a tlangzarh,"1554/2024-2025 Khawzawl, dated 13th August, 2024: Vawiin zing dar 11:00 am khan DC Meeting Hall-ah Khawzawl Dinthar leh Chawngtlai Village Council seat ruak hnawhkhat tura by-election neih tur atana final electoral roll chu Khawzawl Deputy Commissioner, Pu K. Vanlalthiana chuan political party aiawh leh Village Level Officer hovin a tlangzarh. He hunah hian DC Pu K. Vanlalthiana chuan electoral roll tha taka an buatsaih thei hi a lawmawm a tih thu a sawi a, mipui te electoral roll a tel a vote thlak huna thlak ngei hi kan mawhphurhna a ni tih a sawi bawk. Mipuite leh sorkar hnathawkte tang ruala voter kan tam theih nana theih tawp chhuah turin a fuih bawk a, thusawi zawhah hian electoral roll chu tlangzarhin party aiawh te hnenah leh officer te hnenah copy a sem nghal a ni. Electoral roll tlangzarhah hian booth 3, Khawzawl Dinthar, Chawngtlai-I leh Chawngtlai-II an tel. Khawzawl Dinthar-ah hian voter 797 awmin 13 in an pung a, Chawngtlai-I ah hian voter 646 awmin 5 in an pung a, Chawngtlai-II ah voter 630 awmin 6 in an pung a, a vaiin voter hi 2,073 an ni. Attachment Loading attachment...",Dated: 13 th Aug 24 12:32 PM,https://dipr.mizoram.gov.in/post/khawzawl-district-ah-by-election-atana-final-electoral-roll-dc-in-a-tlangzarh